pythainlp/thai-wiki-dataset-v3 huggingface dataset:
ชาแซม! จุดเดือดเทพเจ้า

ชาแซม! จุดเดือดเทพเจ้า (Shazam! Fury of the Gods) เป็นภาพยนตร์แนวซูเปอร์ฮีโรจากสหรัฐอเมริกา ดัดแปลงจากตัวละครชาแซมในดีซีคอมิกส์ เป็นภาคต่อของ ชาแซม! (2019) และเป็นภาพยนตร์ลำดับที่ 12 ในชุดภาพยนตร์จักรวาลขยายดีซี กำกับโดยเดวิด เอฟ. แซนด์เบิร์ก อำนวยการสร้างโดยปีเตอร์ แซแฟรน เขียนบทโดยเฮนรี เกย์เดนและคริส มอร์แกน นำแสดงโดยแซคารี ลีวาย, เอเชอร์ แองเจิล, แจ็ก ดีแลน เกรเซอร์, เรเชล เซเกลอร์, อดัม โบรดี, รอส บัตเลอร์, ดี. เจ. โคทรอนา, เกรซ แคโรลีน เคอร์รีย์, มีแกน กู๊ด, ลูซี หลิว, จีมง อูนซูและเฮเลน เมียร์เรน ชาแซม! จุดเดือดเทพเจ้า เป็นเรื่องราวของบิลลี แบตสัน / ชาแซมและพี่น้องสู้กับธิดาของแอตลัส
ภาคต่อของ ชาแซม! เริ่มพัฒนาไม่นานหลังภาพยนตร์ออกฉายในเดือนเมษายน 2019 เกย์เดนกลับมาเขียนบทภาพยนตร์และมอร์แกนรับหน้าที่ปรับปรุงบทของเกย์เดน แซนด์เบิร์กและลีวายกลับมาร่วมงานในภาพยนตร์นี้ในเดือนธันวาคม 2019 มีการยืนยันชื่อภาพยนตร์และนักแสดงที่กลับมาแสดงในภาคนี้ในเดือนสิงหาคม 2020 มีการประกาศว่าเซเกลอร์ เมียร์เรนและหลิวจะรับบทเป็นธิดาของแอตลัสช่วงต้นปี 2021 การถ่ายทำเริ่มที่เมืองแอตแลนตา รัฐจอร์เจียในเดือนพฤษภาคม 2021 และเสร็จสิ้นในเดือนสิงหาคม ปีเดียวกัน
ชาแซม! จุดเดือดเทพเจ้า ออกฉายในไทย 16 มีนาคม 2023 และในสหรัฐ 17 มีนาคม 2023 ภาพยนตร์ได้รับการตอบรับอย่างผสมจากนักวิจารณ์ ทำเงิน 133 ล้านดอลลาร์สหรัฐทั่วโลก
== นักแสดง ==
แซคารี ลีวาย และ เอเชอร์ แองเจิล รับบท บิลลี แบตสัน / ชาแซม
แจ็ก ดีแลน เกรเซอร์ และ อดัม โบรดี รับบท เฟรเดริก "เฟรดดี" ฟรีแมน
เรเชล เซเกลอร์ รับบท แอนเธีย / แอนน์
รอส บัตเลอร์ และ เอียน เฉิน รับบท ยูจีน ชอย
ดี. เจ. โคทรอนา และ โจแวน อาร์มานด์ รับบท เปโดร เปญา
เกรซ แคโรลีน เคอร์รีย์ รับบท แมรี บลอมฟิลด์
มีแกน กู๊ด และ เฟท เฮอร์แมน รับบท ดาร์ลา ดัดลีย์
ลูซี หลิว รับบท คะลิปโซ
จีมง อูนซู รับบท ชาแซม
เฮเลน เมียร์เรน รับบท เฮสเปอรา
== อ้างอิง ==
ภาพยนตร์ที่ออกฉายในปี พ.ศ. 2566
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ภาคต่อ
ภาพยนตร์ข้ามฝั่ง
ภาพยนตร์ซูเปอร์ฮีโร
จักรวาลขยายดีซี
ภาพยนตร์ที่มีฉากในเอเธนส์
ภาพยนตร์ที่มีฉากในฟิลาเดลเฟีย
ภาพยนตร์ที่ถ่ายทำในรัฐจอร์เจีย
ภาพยนตร์ไอแมกซ์
ภาพยนตร์โดยนิวไลน์ซีนีมา
ภาพยนตร์โดยวอร์เนอร์บราเธอร์ส
อาซูมิ อาซากูระ

อาซูมิ อาซากูระ (浅倉 杏美あさくら あずみ, 15 กุมภาพันธ์ 1987 -) เป็นนักพากย์หญิงชาวญี่ปุ่น ชื่อจริงและชื่อเดิมในวงการคือ อาซึมิ ยามาโมโตะ (山本 杏美) สังกัดอาตส์วิชัน เกิดที่ จังหวัดคานางาวะ ผลงานเด่น ได้แก่ ฮางิวาระ ยุกิโฮะ จากซีรีส์ไอดอลมาสเตอร์ ทสึยุริ คุมิง จาก รักสุดเพี้ยนของยัยเกรียนหลุดโลก!   โทบิซาวะ มิซากิ จาก อาโอะโนะคานาตะโนะโฟร์ริธึม  เป็นต้น
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2530
บุคคลจากจังหวัดคานางาวะ
นักพากย์หญิงชาวญี่ปุ่น
คาโอริ ฟูกูฮาระ

คาโอริ ฟูกูฮาระ (福原 香織ふくはら かおり, เกิด 11 สิงหาคม 1986 -) เป็นนักพากย์ หญิงชาวญี่ปุ่น เกิดที่จังหวัดชิบะ สังกัดไบรต์ไอเดีย
== ผลงานพากย์ ==
พลพรรคสัตว์เพี้ยนป่วนทะลุมิติ (ทาเกดะ คุมิโกะ)
เกมปีศาจยันต์มหัศจรรย์ (คิมิโดริ)
ลักกีสตาร์ (ฮีรางิ ทสึคาสะ)
สาวอัจฉริยะไพ่นกกระจอก (อามาเอะ โคโรโมะ)
รักสุดเพี้ยนของยัยเกรียนหลุดโลก! (โทงาชิ คุซึฮะ)
Wake Up, Girls! (ไอซาวะ นาโนกะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2529
บุคคลจากจังหวัดชิบะ
นักพากย์หญิงชาวญี่ปุ่น
รินะ ซาโต

รินะ ซาโต (佐藤 利奈さとう りな, 2 พฤษภาคม 1981 -) เป็นนักพากย์และนักร้อง ชาวญี่ปุ่น เกิดที่เมืองคิตะคิวชู จังหวัดฟุกุโอกะ และย้ายมาโตที่จังหวัดยามางุจิ จังหวัดฮิโรชิมะ และ จังหวัดเอฮิเมะ สังกัดสมาคมสหกรณ์ผู้บริโภคนักแสดงโตเกียว
== ผลงานพากย์ ==
คุณครูจอมเวท เนกิมะ! (เนกิ สปริงฟิลด์)
มินามิเกะ สามสาวซ่าฮายกแก๊ง (มินามิ ฮารุกะ)
รักสี่สีของนายซามูไร! (อิการุงะ อิบุกิ)
เรลกัน แฟ้มลับคดีวิทยาศาสตร์ (มิซากะ มิโกโตะ)
เอ็กซอร์ซิสต์พันธุ์ปีศาจ (คิริงากุเระ ชุระ)
สาวใสหัวใจบ้านทุ่ง (คางายามะ คาเอเดะ)
สาวอัจฉริยะไพ่นกกระจอก (อุสึซาวะ ซาเอะ)
อากิบะเมดวอร์ (มันเน็ง รังโกะ)
ดาบพิฆาตอสูร (อุบุยาชิกิ อามาเนะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2524
บุคคลจากคิตะกีวชู
นักร้องป็อปหญิงญี่ปุ่น
นักพากย์หญิงชาวญี่ปุ่น
ออกัสต์ (เพลง)

"ออกัสต์" (August) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่ 8 ในสตูดิโออัลบั้มชุดที่ 8 ของเธอ โฟล์กลอร์ (2020) ซึ่งวางจำหน่ายเมื่อวันที่ 24 กรกฎาคม ค.ศ. 2020 "ออกัส" ประพันธ์และผลิตโดยสวิฟต์และแจ็ก แอนโตนอฟฟ์ โดยมีโจ อัลวินเป็นโปรดิวเซอร์เพิ่มเติม มีแนวเพลงดรีมป็อปและป็อปกีตาร์ที่ผสมกีตาร์ซอฟต์ร็อก เครื่องสาย และใช้เสียงร้องแบบก้องกังวาน
ควบคู่ไปกับเพลง "คาร์ดิแกน" และ "เบ็ตตี" "ออกัสต์" ถือเป็นรักสามเส้าที่สมมติขึ้น ซึ่งเกี่ยวข้องกับสามมุมมอง: มุมมองของเบตตี เจมส์ และตัวละครหญิงที่ไม่มีชื่อ เพลงนี้เขียนขึ้นจากมุมมองของคนสุดท้าย โดยบรรยายถึงความเศร้าของเธอเกี่ยวกับความรักช่วงฤดูร้อนที่ตกหลุมรักกับเจมส์ ผู้ละทิ้งเธอและคืนดีกับเบตตี สวิฟต์ในสารคดีคอนเสิร์ตเรื่อง เดอะลองพอนด์สตูดิโอเซสชันส์ ในปี ค.ศ. 2020 กล่าวว่าเธอเรียกผู้บรรยายที่ไม่มีชื่อว่า "ออกัสติน" หรือ "ออกัสตา" เป็นการส่วนตัว
นักวิจารณ์ชื่นชมด้านดนตรีและเนื้อร้องของเพลง โดยบางคนเลือกเพลงนี้เป็นเพลงที่โดดเด่นในอัลบั้มโฟล์กลอร์และเป็นจุดเด่นในอาชีพของสวิฟต์ "ออกัส" ติดท็อป 40 ของชาร์ตซิงเกิลในออสเตรเลีย แคนาดา ไอร์แลนด์ มาเลเซีย สิงคโปร์ และสหรัฐอเมริกา ในสหรัฐอเมริกา เพลงขึ้นสูงสุดที่อันดับ 23 ในบิลบอร์ดฮอต 100 ของสหรัฐ และอันดับ 5 ในบิลบอร์ดฮอตร็อก/ออลเทอร์เนทิฟซองส์ ในงานประกาศผลรางวัลแกรมมี ครั้งที่ 63 เมื่อวันที่ 14 มีนาคม ค.ศ. 2021 สวิฟต์ได้ทำการแสดงเพลงนี้โดยเป็นส่วนหนึ่งของเพลงเมดเลย์ร่วมกับเพลง "คาร์ดิแกน" และ "วิลโลว์" ซึ่งเป็นซิงเกิลนำจากอัลบั้ม เอฟเวอร์มอร์ ซึ่งเป็นอัลบั้มพี่น้องของโฟล์กลอร์ (2020) "ออกัสต์" มักทำรายได้เพิ่มมากขึ้นในช่วงรอบเดือนสิงหาคม
== ชาร์ต ==
=== ชาร์ตรายสัปดาห์ ===
=== ชาร์ตสิ้นปี ===
== การรับรอง ==
== อ้างอิง ==
เพลงในปี พ.ศ. 2563
เพลงป็อปบัลลาด
เพลงของเทย์เลอร์ สวิฟต์
เพลงที่ประพันธ์คำร้องโดยเทย์เลอร์ สวิฟต์
เพลงที่ประพันธ์คำร้องโดยแจ็ก แอนโตนอฟฟ์
เพลงบันทึกเสียงที่ผลิตโดยเทย์เลอร์ สวิฟต์
เพลงบันทึกเสียงที่ผลิตโดยแจ็ก แอนโตนอฟฟ์
กลุ่มบ้านยูเอฟโอแห่งซานจือ

บ้านยูเอฟโอแห่งซานจือ (; Sanzhi UFO Houses; บ้างสะกด Sanjhih) หรือ บ้านทรงยานอวกาศแห่งซานจือ (Sanjhih pod houses หรือ Sanjhih Pod City) เป็นกลุ่มอาคารรูปทรงคล้ายยานอวกาศที่ถูกร้างและก่อสร้างไม่แล้วเสร็จ ตั้งอยู่ในเขตซานจือ นิวไทเป ประเทศไต้หวัน อาคารเหล่านี้มีลักษณะที่เข้าได้กับบ้านแบบฟิวชูโร ที่ซึ่งสามารถพบได้ในส่วนอื่น ๆ ของไต้หวันเช่นกัน ที่ตั้งของอาคารเหล่านี้เป็นที่ดินของเครือ Hung Kuo Group
== ประวัติศาสตร์ ==
บ้านยูเอฟโอเหล่านี้เริ่มสร้างขึ้นในปี 1978 โดยตั้งใจจะใช้เป็นรีสอร์ตในพื้นที่ชายฝั่งทางเหนือที่ติดกับตามซุย โดยทำการตลาดกับเจ้าหน้าที่ของกองทัพอเมริกันที่เดินทางมาท่องเที่ยวจากฐานทัพทั่วเอเชียตะวันออก อย่างไรก็ตาม โครงการนี้ถูกทิ้งร้างในปี 1980 เนื่องจากปัญหาการลงทุน, การเสียชีวิตจากอุบัติเหตุทางถนน และ การเสียชีวิตจากการฆ่าตัวตาย ตลอดการก่อสร้างรีสอร์ตนี้ ว่ากันว่าเป็นอาถรรพณ์จากการตัดครึ่งประติมากรรมรูปมังกรจีนที่ตั้งอยู่ใกล้กับทางเข้าของรีสอร์ต เพื่อขยับขยายทางถนน บ้างว่ากันว่าเป็นอาถรรพณ์จากการที่รีสอร์ตนี้ตั้งอยู่บนพื้นดินที่ในอดีตเป็นที่ฝังศพของทหารชาวดัตช์

อาคารทรงคล้ายยานอวกาศเหล่านี้กลายมาเป็นสถานที่ท่องเที่ยวขนาดย่อม ส่วนหนึ่งจากสถาปัตยกรรมที่โดดเด่น สิ่งปลูกสร้างเหล่านี้กลายมาเป็นส่วนสำคัญของภาพยนตร์, ใช้เป็นสถานที่ถ่ายทำของเอ็มทีวี, จุดถ่ายภาพ และเป็นประเด็นที่เป็นที่พูดคุยบนโลกออนไลน์ ที่ซึ่งอาคารเหล่านี้ถูกเรียกว่าเป็ย เมืองร้าง หรือ "ซากปรักหักพังของอนาคต"
== การรื้อถอน ==
มีการวางแผนจะรื้อถอนสิ่งปลูกสร้างเหล่านี้ในปลายปี 2008 ถึงแม้จะมีความพยายามยื่นคำร้องจากโลกออนไลน์ให้คงอาคารไว้สักหลังเพื่อใช้เป็นอนุสรณ์หรือเป็นพิพิธภัณฑ์ การรื้อถอนเริ่มต้นในวันที่ 29 ธันวาคม 2008 โดยมีแผนจะแปรสภาพพื้นที่ใหม่เป็นโรงแรมและสถานที่ท่องเที่ยว
ในปี 2010 บ้านยูเอฟโอทั้งหมดถูกรื้อถอน และที่ดินอยู่ภายใต้กระบวนการแปรสภาพสู่รีสอร์ตริมชายหาดกับสวนน้ำ
== ดูเพิ่ม ==
บ้านฟิวชูโร
เขตว่านลี่ ที่ซึ่งมีสถาปัตยกรรมในลักษณะคล้ายคลึงกัน
== อ้างอิง ==
== แหล่งข้อมูลอื่น ==
Photo set on Flickr
Another photo set on Flickr
Videos of the pod houses
Photo gallery at File Magazine
UFO Houses: The "Ruins of the Future"
สิ่งก่อสร้างในไต้หวัน
เมืองร้าง
สถานที่ที่มีรายงานว่ามีผีสิง
วัดบ้านกร่าง (จังหวัดสุพรรณบุรี)

วัดบ้านกร่าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำสุพรรณบุรี ในตำบลบ้านกร่าง อำเภอศรีประจันต์ จังหวัดสุพรรณบุรี มีพื้นที่ปัจจุบันจำนวน 29 ไร่
วัดบ้านกร่างเป็นวัดเก่าสมัยกรุงศรีอยุธยา แต่ประกาศตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529 ได้รับยกย่องจากกรมการศาสนา กระทรวงศึกษาธิการ ให้เป็นวัดพัฒนาตัวอย่าง เมื่อ พ.ศ. 2536 ในสมัยพระบาทสมเด็จพระจุลจอมเกล้าเจ้าอยู่หัวเสด็จประพาสต้นเมืองสุพรรณบุรี เมื่อวันที่ 19 ตุลาคม พ.ศ. 2451 กล่าวถึงวัดบ้านกร่างว่า "พลับพลาที่พักนี้ตั้งที่ตำบลบ้านกร่าง ใกล้ที่ว่าการอำเภอศรีประจันต์ฝั่งตะวันออก ตรงกับวัดที่ชื่อเดียวกันข้าม มีพระเจดีย์กลางน้ำองค์ 1 เป็นพระเจดีย์ไม้สิบสอง อยู่ข้างจะเขื่อง ว่าเป็นที่ราษฎรประชุมกันไหว้พระทุกปี"
อาคารเสนาสนะที่สำคัญ ได้แก่ อุโบสถและวิหาร สร้างขึ้นในสมัยอยุธยา ภายในอุโบสถประดิษฐานพระประธานองค์ใหญ่ ศิลปะอู่ทอง ใบเสมารอบอุโบสถมีที่มาจากการนำพระวัดกร่างพิมพ์ทรงพลใหญ่มาจำลองให้มีขนาดเท่าใบเสมา ส่วนวิหารภายในมีหลวงพ่อแก้วและพระประธาน ถัดมาเป็น มณฑป ด้านในมีรอยพระพุทธบาทจำลอง สร้างเมื่อ พ.ศ. 2476 ด้านหลังวิหารมีเจดีย์ที่ได้รับการปฏิสังขรณ์ใหม่ สร้างขึ้นเพื่อบรรจุพระเครื่องตระกูลวัดบ้านกร่าง (พระขุนแผน) ภายในเจดีย์ เคยพบพระพุทธรูปเนื้อสัมฤทธิ์จำนวน 20–30 องค์ รวมไปถึงพระเครื่องซึ่งมีลักษณะเป็นแก้วสีเขียว นอกจากนั้นยังมีพระบรมรูปสมเด็จพระนเรศวรมหาราชทรงหลั่งน้ำทักษิโณทกประกาศอิสรภาพ แกะสลักจากไม้ตะเคียนขนาดใหญ่
กรุพระขุนแผนบ้านกร่างมีชื่อเสียง เป็นพระเครื่องเนื้อดินเผาศิลปะอยุธยา เชื่อกันว่าจะแคล้วคลาดคงกระพัน สันนิษฐานกันว่า น่าจะสร้างขึ้นหลังสงครามยุทธหัตถีระหว่างสมเด็จพระนเรศวรมหาราชกับพระมหาอุปราช เมื่อตอนยกทัพกลับผ่านอำเภอศรีประจันต์ ได้พักทัพริมฝั่งแม่น้ำสุพรรณบุรี ทรงรับสั่งให้ทหารสร้างพระเครื่อง ว่ากันว่าเป็นจำนวนถึง 84,000 องค์ แล้วบรรจุในกรุวัดบ้านกร่าง
==อ้างอิง==
โบราณสถานในจังหวัดสุพรรณบุรี
บ้านกร่าง
ลินดา ฮันต์

ลิเดีย ซูซานนา "ลินดา" ฮันต์ (Lydia Susanna "Linda" Hunt; เกิด 2 เมษายน ค.ศ. 1945) เป็นนักแสดงชาวอเมริกัน เริ่มแสดงภาพยนตร์ครั้งแรกในเรื่อง ป็อปอาย (1980) จากนั้นรับบทเป็นผู้ชายชื่อ บิลลี กวาน ในภาพยนตร์เรื่อง ปีทมิฬแผ่นดินเพลิง (1982) ซึ่งทำให้เธอได้รับรางวัลออสการ์ สาขานักแสดงสมทบหญิงยอดเยี่ยมและกลายเป็นบุคคลแรกที่ได้รับรางวัลออสการ์จากการแสดงเป็นตัวละครเพศตรงข้าม ฮันต์ยังปรากฏอยู่ในภาพยนตร์มากมาย รวมถึง ดูน สงครามล้างเผ่าพันธุ์จักรวาล (1984), สี่ยอดสิงห์แดนทมิฬ  (1985), ตำรวจเหล็ก ปราบเด็กแสบ (1990), โพคาฮอนทัส (1995),  ตำนานใหม่แห่งความรัก (1998) และ ชีวิต นิยาย กับยอดชายโลกมหัศจรรย์ (2006)
นอกจากภาพยนตร์ ฮันต์ยังประสบความสำเร็จทางโทรทัศน์และพากย์เสียง โดยเฉพาะอย่างยิ่งการเป็นผู้บรรยายสำหรับชุดวิดีโอเกมตำนานกรีซโบราณอย่าง ก็อดออฟวอร์ ตั้งแต่ปี 1997 ถึง 2002 เธอรับบทเป็นผู้พิพากษา โซอี ฮิลเลอร์ ในละครชุดเรื่อง เดอะแพรกทิส และผู้บัญชาการแชนนอลต์ ในละครวิทยาศาสตร์เรื่อง สเปซเรนเจอส์ ตั้งแต่ปี 2009 เธอรับบทเป็นเฮนเรียตตา "เฮตตี" แลงจ์ ในละครชุดของซีบีเอสเรื่อง ลอสแอนเจลิส บทบาทนี้ทำให้เธอได้รับรางวัลทีนชอยซ์อะวอดส์สองรางวัล
== ชีวิตช่วงแรก ==
ฮันต์เกิดเมื่อวันที่ 2 เมษายน ค.ศ. 1945 ในมอร์ริสทาวน์ รัฐนิวเจอร์ซีย์ พ่อของเธอชื่อ เรย์มอนด์ เดวี ฮันต์ (1902–1985) เป็นรองประธานของฮาร์เปอร์ฟิวเอลออย แม่ของเธอ เอลซี ดอยอิง ฮันต์ (1903–1994) เป็นครูสอนเปียโนที่โรงเรียนการดนตรีเวสต์พอร์ตและแสดงร่วมกับคณะนักร้องประสานเสียงของชุมนุมศาสนจักรเซากาทัก ในเวสต์พอร์ต รัฐคอนเนทิคัต ฮันต์มีพี่สาวหนึ่งคนชื่อ มาร์เชอ (เกิดปี 1940) เธอเข้าเรียนที่สถาบันศิลปะอินเตอร์โลเชน และสำเร็จการศึกษาจากโรงเรียนการละครแห่งกูดแมนที่สถาบันศิลปะแห่งชิคาโก (ปัจจุบันคือ มหาวิทยาลัยเดอโปล)
== ชีวิตส่วนตัว ==
ฮันต์เริ่มคบหากับคาเรน ไคลน์ นักจิตบำบัด ตั้งแต่ปี 1978 ทั้งคู่สมรสกันในปี 2008
ครั้นเมื่อเข้าสู่วัยรุ่น ฮันต์ได้รับการวินิจฉัยว่าเป็นภาวะขาดฮอร์โมนการเจริญเติบโต ทำให้เธอมีส่วนสูงเพียง 
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2488
บุคคลที่ยังมีชีวิตอยู่
นักแสดงภาพยนตร์หญิงชาวอเมริกัน
นักแสดงละครโทรทัศน์หญิงชาวอเมริกัน
นักแสดงสมทบหญิงยอดเยี่ยม รางวัลออสการ์
นักแสดงอเมริกันที่มีความหลากหลายทางเพศ
นักแสดงหญิงชาวอเมริกันในศตวรรษที่ 20
นักแสดงหญิงชาวอเมริกันในศตวรรษที่ 21
ณัฐนันท์ คุณวัฒน์

ณัฐนันท์ มูสิกวงค์ (เกิด 14 พฤษภาคม พ.ศ. 2519) ชื่อเล่น เอิร์ธ เป็นนักแสดงและนายแบบชาวไทย เริ่มเข้าสู่วงการบันเทิงจากการประกวดหนุ่ม-สาวช่างฝัน และเป็นหนึ่งจากเวทีการประกวดผู้คว้าตำแหน่งรองชนะเลิศ จากนิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง และศิลปิน ขวัญใจวัยรุ่นหน้าใหม่ ปัจจุบันมีผลงานการแสดงละครและโฆษณาถ่ายแบบเป็นต้น
== ประวัติ ==
ณัฐนันท์ ชื่อเดิม (ชินทัพพ์ ศดิศสิทธินนท์) ตามลำดับ เกิดเมื่อวันที่ 14 พฤษภาคม พ.ศ. 2519เป็นนักแสดงศิลปินและนายแบบชาวไทยเกิดที่อำเภอฮอด จังหวัดเชียงใหม่
ณัฐนันท์จบการศึกษาโรงเรียนมัธยมศึกษาที่โรงเรียนหอวังและจบการศึกษาปริญญาตรีคณะ บริหารธุรกิจ สาขาการตลาด มหาวิทยาลัยราชภัฏสวนดุสิต
== วงการบันเทิง ==
ณัฐนันท์ เริ่มเข้าสู่ในวงการบันเทิงจากการประกวด หนุ่ม-สาวช่างฝัน และเป็นหนึ่งจากเวทีการประกวดผู้คว้าตำแหน่งรองชนะเลิศ จากนิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง และศิลปิน ขวัญใจวัยรุ่นหน้าใหม่ ปัจจุบันมีผลงานการแสดงละครและโฆษณาถ่ายแบบเป็นต้น
ณัฐนันท์ เป็นพระเอกละครเรื่องแรกคือเรื่อง ฝากใจไว้ให้ใครสักคน แสดงคู่กับ หมวย อัญษนา บุรานันท์ ในปี พ.ศ. 2540 และรับบทเป็น "คัมภีร์" จากละครเรื่อง หงส์เหิน แสดงคู่กับ ยุ้ย ปัทมวรรณ เค้ามูลคดี ในปี พ.ศ. 2541 ออกอากาศทางช่อง 9  ภายหลังณัฐนันท์พลิกบทบาทเป็นตัวร้ายจากละครเรื่อง แผลหัวใจ ออกอากาศทางช่อง 3 ในปี พ.ศ. 2545 และผลงานละครหลายเรื่องและในยุคนั้นณัฐนันท์มีชื่อเสียงจากละครเรื่อง ฝันกลางตะวัน แสดงร่วมกับ เต๋า สมชาย เข็มกลัด และ อั้ม ฐนิชา ดิษยบุตร รับบทเป็น "โอ๊ก" กับบทตัวร้าย ในปี พ.ศ. 2546 ออกอากาศทางช่อง 7 HD 
ปัจจุบัน ณัฐนันท์มีผลงานละครหลายๆเรื่องทุกสถานีและกับบทบาทพ่อพระเอกและพ่อนางเอกสลับบทเรื่อยๆมาในปี พ.ศ. 2563 เอิร์ท มีผลงานละครเรื่อง ตะวันอาบดาว รับบทเป็น "ปราณนนท์" กับการพลิกบทบาทแสดงคู่กับ พล พูลภัทร อัตถปัญญาพล ปัจจุบัน ณัฐนันท์ มีผลงานการแสดงละครกับทุกสังกัดและสถานีต่างๆเป็นต้น
== ชีวิตส่วนตัว ==
ปัจจุบัน เอิร์ท ณัฐนันท์ ได้คบหาดูใจกับ แอ้ม ศิรประภา สุขดำรงค์ จากการแสดงละครคู่กันเรื่อง ฝันกลางตะวัน ในปี พ.ศ. 2546 ออกอากาศทาง ช่อง 7 HD ในครบรอบ 20 ปี
วันที่ 21 ธันวาคม พ.ศ. 2559 เอิร์ท ณัฐนันท์ จดทะเบียนสมกับ แอ้ม ศิรประภา สุขดำรงค์
แบบซุ้มเงียบๆและในปัจจุบันมีผลงานละครกับสังกัดและทุกสถานีต่างๆ 
== ผลงานละคร ==
=== ละครโทรทัศน์ ===
=== ภาพยนตร์ ===
| rowspan="1" align="center" | 2539|| align="center" | รักเอย || align="center" |
|-
| rowspan="1" align="center" | 2562|| align="center" | จอมขมังเวทย์ 2020 || align="center" |
|-
|}
== หนังวีซีดี ==
ชายา 2546
ลับแล 2547
== มิวสิควีดีโอ ==
เพลง ตกใจหมดเลย ไพจิตร อักษรณรงค์ (2537)
เพลง กลั้นใจ ลิฟท์กับออย (2537)
เพลง เพียงสิ่งเดียว ทรงสิทธิ์ รุ่งนพคุณศรี (2539)
== อ้างอิง ==
== แหล่งข้อมูลอื่น ==
นักแสดงชาวไทย
บุคคลจากอำเภอฮอด
ซายากะ ฮาราดะ

ซายากะ ฮาราดะ (原田 彩楓はらだ さやか,  23 ธันวาคม 1997 - ) เป็น นักพากย์หญิง ชาวญี่ปุ่น เกิดที่จังหวัดชิบะ สังกัดวีฟอร์ก
== ผลงานพากย์ ==
อุราระเมโระโจ (จิยะ)
อะโหยัยโง่ (สึมิโนะ ซายากะ)
ยูคิวโฮลเดอร์! (ยูกิ ชิโนบุ)
คุณแม่ที่มีสกิลพื้นฐานเป็นการโจมตีหมู่ แถมยังเบิ้ลได้แบบนี้ชอบไหมจ๊ะ (พอร์ตา)
ตำนานวิญญาณแฟนซี (อายาเสะ มิฮารุ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2540
บุคคลจากจังหวัดชิบะ
นักพากย์หญิงชาวญี่ปุ่น
โนบูยูกิ โคบูชิ

โนบูยูกิ โคบูชิ (こぶし のぶゆき, 8 กันยายน1974 -) เป็นนักพากย์นักแสดงละครเวทีเวที และอดีตผู้อำนวยการสร้าง ชาวญี่ปุ่น เกิดในจังหวัดเกียวโต สังกัดเค็นโปรดักชัน ชื่อในวงการที่เคยใช้ในอดีตคือ 小伏 伸之 (อ่านแบบเดียวกัน แค่ใช้คันจิล้วน) ซึ่งเป็นชื่อจริงของเขา
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2517
บุคคลจากจังหวัดเกียวโต
นักแสดงชายชาวญี่ปุ่น
นักพากย์ชายชาวญี่ปุ่น
= (อัลบั้ม)

= (อ่านว่า อีควอลส์ Equals) เป็นสตูดิโออัลบั้มลำดับที่ 4 ของนักร้องนักแต่งเพลงชาวอังกฤษ เอ็ด ชีแรน วางจำหน่ายเมื่อวันที่ 29 ตุลาคม ค.ศ. 2021 โดยอะไซลัมเรเคิดส์ และแอตแลนติกเรเคิดส์ อัลบั้มนี้ได้ทำการประชาสัมพันธ์ซิงเกิลจำนวน 4 เพลง คือ "แบดฮาบิตส์" "ชิพเวอส์" "โอเวอร์พาสกราฟฟิตี" "เดอะโจกเกอร์แอนด์เดอะควีน" "2สเต็ป" และซิงเกิลโปรโมต "วิสิตติงอาเวอส์"
เมื่อเปิดตัวอัลบั้ม = ได้รับคำวิจารณ์ที่หลากหลายจากนักวิจารณ์เพลง ซึ่งชื่นชมการทดลองเกี่ยวกับเสียงที่เกิดขึ้นใหม่ของชีแรน ในขณะก็วิจารณ์ในด้านโปรดิวชันส์ อัลบั้มขึ้นอันดับหนึ่งในหลายประเทศ เช่น ออสเตรเลีย เบลเยียม แคนาดา เดนมาร์ก ฝรั่งเศส เยอรมนี ไอร์แลนด์ อิตาลี ลิทัวเนีย เนเธอร์แลนด์ นิวซีแลนด์ สกอตแลนด์ สวีเดน สหราชอาณาจักร และสหรัฐอเมริกา
อัลบั้มรุ่นคริสต์มาสวางจำหน่ายในวันที่ 3 ธันวาคม ค.ศ. 2021 แม้ว่าจะถูกลบออกในภายหลัง โดยประกอบด้วยแขกรับเชิญจากนักร้องนักแต่งเพลงชาวอังกฤษเอลตัน จอห์น ในเพลง "แมรีคริสต์มาส" ในขณะที่รุ่นมาตรฐานไม่มีแขกรับเชิญ
อัลบั้มรุ่นทัวร์วางจำหน่ายเมื่อวันที่ 27 พฤษภาคม ค.ศ. 2022 ประกอบด้วยสองเพลงของเขาจาก เยสเตอร์เดย์ เป็นภาพยนตร์ในปี ค.ศ. 2019 คือเพลง "วันไลฟ์" และ "เพนกวินส์" และเพลงใหม่สองเพลง "ไอวิลรีเมมเบอร์ยู" และ "เวลคัมทูเดอะเวิลด์" การออกใหม่ยังมีซิงเกิล "อาฟเตอร์โกล" ในปี ค.ศ. 2020 ซิงเกิลเวอร์ชัน "เดอะโจกเกอร์แอนด์เดอะควีน" ที่มีนักร้องนักแต่งเพลงชาวอเมริกันเทย์เลอร์ สวิฟต์ เวอร์ชันซิงเกิลของ "2สเต็ป" ร่วมร้องกับแร็ปเปอร์ชาวอเมริกันลิลเบบี รีมิกซ์ของ "แบดฮาบิตส์" ร่วมร้องกับวงร็อคอังกฤษบริงมีเดอะฮอไรซันและการร่วมงานกับนักร้องชาวไนจีเรียไฟร์บอยดีเอ็มแอลในเพลง "เปรู" รีมิกซ์ครั้งที่สองของ "2สเต็ป" ยังรวมอยู่ในการออกใหม่ในหลายประเทศด้วย
อัลบั้มเวอร์ชันภาษาฝรั่งเศสวางจำหน่ายเมื่อวันที่ 4 พฤศจิกายน ค.ศ. 2021 เวอร์ชันนี้มีเพลง "เปรู" รีมิกซ์ของ "2สเต็ป" ร่วมร้องกับเลโต "แบมแบม" โดยกามิลา กาเบโยร่วมร้องกับชีแรน และซิงเกิลใหม่ "คอลออนมี" โดยเวียนเนย์ร่วมร้องกับชีแรน รุ่นลิมิเต็ดมีดีวีดีคอนเสิร์ตเดอะเอฟเอ็นเอซีไลฟ์ 2021 คอนเสิร์ต อัลบั้มนี้ขายได้ 1.3 ล้านชุดทั่วโลกในปี 2021 จนกลายเป็นอัลบั้มขายดีอันดับ 5 ของโลก
== รายการเพลง ==
หมายเหตุ
ระบุผู้ผลิตเพิ่มเติม
ผู้จ่ายเงินพอตเตอร์รีมิกซ์ของ "2สเต็ป" มีเฉพาะในฉบับสหราชอาณาจักรเท่านั้น การออกใหม่เวอร์ชันสากลบางรายการจะมีศิลปินอื่นแสดงแทน ทั้งนี้ขึ้นอยู่กับประเทศนั้น ๆ ในประเทศอื่น ๆ ไม่มีเพลงรีมิกซ์เพลงที่สองของ "2สเต็ป" ในการออกเพลงใหม่ โดยปล่อยให้เพลง "เปรู" เป็นเพลงสุดท้าย
== ประวัติการจำหน่าย ==
== อ้างอิง ==
อัลบั้มเพลงในปี พ.ศ. 2564
อัลบั้มของเอ็ด ชีแรน
อัลบั้มเพลงของค่ายแอตแลนติกเรเคิดส์
จอห์น บารีลาโร

โจฟานนี ดอเมนนิก "จอห์น" บารีลาโร (Giovanni Domenic "John" Barilaro; เกิด 14 พฤศจิกายน 1971) เป็นอดีตนักการเมืองชาวออสเตรเลีย ผู้ดำรงตำแหน่งรองรัฐมนตรีรัฐนิวเซาธ์เวลส์คนที่ 18 และผู้นำส่วนภูมิภาคนิวเซาธ์เวลส์ของพรรคแห่งชาติออสเตรเลีย จากปี 2016 ถึง 2021 เขาเป็นรัฐมนตรีส่วนภูมิภาคนิวเซาธ์เวลส์, การค้า และอุตสาหกรรม ในคณะรัฐมนตรีของเบเรยิเกลียนตั้งแต่เดือนเมษายน 2019 และเป็นสมาชิกของสภานิติบัญญัติรัฐนิวเซาธ์เวลส์ในฐานะผู้แทนเขตเลือกตั้งโมนาโร นับตั้งแต่ปี 2011 กระทั่งลาออกจากตำแหน่งในเดือนตุลาคม 2021 เขาลาออกโดยอ้างว่า "เป็นเวลาที่เหมาะสมที่ข้าพเจ้าจะส่งต่อบังเหียนนี้"
บารีลาโรยังเป็นที่รู้จักจากกรณีข้อฟ้องร้อง บารีลาโร กับ แชงส์-มาร์กอวีนา ที่ซึ่งเขากล่าวหาว่ายูทูบเบอร์ จอร์แดน แชงส์ (Jordan Shanks) โดยช่องยูทูบของแชงส์ friendlyjordies ทำการหมิ่นประมาทเขา และต่อกูเกิลในฐานะผู้เผยแพร่วิดีโอเหล่านั้น  รวมถึงยังส่งต่อแชงส์และผู้ผลิตของแชงส์ให้อยู่ภายใต้การตรวจตราของตำรวจนิวเซาธ์เวลส์ หน่วยบันทึกบุคคล (NSW Police Fixated Persons Unit), ทำให้ผู้ผลิตของช่องของแชงส์ คริสโต แลงเคอร์ (Kristo Langker) ถูกจับกุมโดยตำรวจหน่วยต้านการก่อการร้าย ด้วยฐานความผิดสะกดรอยตามบุคคล ข้อกล่าวหานี้ถูกถอนในเดือนมีนาคม 2022 ทั้งหมดนี้เริ่มต้นจากการที่แชงส์เริ่มทำวิดีโอวิจารณ์บารีลาโรว่ามีส่วนในการฤดูเพลิงไหม้ใหญ่พงหญ้าในปี 2019–20 และกล่าวหาว่าเขามีส่วนในการฉ้อโกง บารีลาโรได้ออกมาแสดงความคิดเห็นอย่างเปิดเผยว่าเขาไม่พอใจต่อการล้อเลียนของแชงส์ ซึ่งเรียกบารีลาโรเทียบกับตัวละครมารีโอ จากแฟรนชายส์วิดีโอเกม ซูเปอร์มารีโอ รวมถึงที่ล้อเลียนเขาว่า "ทำงานได้เพราะสปาเก็ตตี" (powered by spaghetti) ซึ่งเป็นการอ้างถึงกรรีที่บารีลาโรชนะในการแข่งกินสปาเก็ตตีประจำปีของเทือง Queanbeyan หลายต่อหลายครั้ง บารีลาโรอ้างว่าแชงส์ "มีเจตนาแอบแฝงที่เหยียดเชื้อชาติ" (racist undertones)
หลังออกจากวงการการเมือง เขาพยายามจะเริ่มต้นอาชีพใหม่ในฐานะผู้แทนหอการค้านิวเซาธ์เวลส์ไปยังสหรัฐ (New South Wales trade commissioner to the United States) ซึ่งนำไปสู่เรื่องอื้อฉาวทางการเมืองของรัฐมนตรีรัฐ ดอมินิก เปรอทเทต ท้ายที่สุดกรณีอื้อฉาวที่ตามมาซึ่งรวมถึงการฉ้อโกงในรัฐบาลของนิวเซาธ์เวลส์ นำไปสู่การตรวจสอบโดยคณะกรรมการอิสระเพื่อต้านโกงของรัฐ และเป็นผลให้สตรวท อายรีส ลาออกจากการเป็นรัฐมนตรีจากส่วนร่วมในเรื่องอื้ฉาวนี้ นอกจากนี้ เขายังเคยทำร้ายร่างกายช่างภาพของสำนักข่าวหนึ่งในปี 2022 แต่ในเดือนกุมภาพันธ์ 2023 เขาได้รับการติดสินพ้นผิดเนื่องจากปัญหาสุขภาพจิต
== อ้างอิง ==
ชาวออสเตรเลียเชื้อสายอิตาลี
นักการเมืองออสเตรเลีย
บุคคลจากรัฐนิวเซาท์เวลส์
เกอเนอือร์เก็นช์

เกอเนอือร์เก็นช์ (Köneürgenç; کهنه گرگانج; ) เป็นเมืองทางตอนเหนือของประเทศเติร์กเมนิสถาน ไม่ไกลจากพรมแดนกับประเทศอุซเบกิสถาน และเป็นที่ตั้งของอดีตนครโบราณกูร์กานจ์ (گرگانج) ซึ่งประกอบไปด้วยซากปรักหักพังของวัฒนธรรมฆวารัซม์ ประชากรของนครละทิ้งนครไปในช่วงต้นศตวรรษ 18 เพื่อไปหาที่ตั้งรกรากใหม่ กูร์กานจ์จึงตกอยู่ในสภาพร้างนี้เรื่อยมา ในปี 2005 ซากปรักหักพังของเกอเนอือร์เก็นช์ได้รับการขึ้นทะเบียนเป็นแหล่งมรดกโลกของยูเนสโก
อูร์เกนช์เก่าตั้งอยู่ริมฝั่งแม่น้ำอามูดาร์ยาและในอดีตตั้งอยู่บนเส้นทางสายไหม ในปัจจุบันเป็นหนึ่งในแหล่งโบราณคดีที่สำคัญที่สุดของประเทศเติร์กเมนิสถาน เต็มไปด้วยซากปรักหักพังจากศตวรรษที่ 11–16 ซึ่งประกอบด้วยมัสยิด, ซุ้มทางเข้าออกของสถานีคาราวาน, ป้อมปราการ, อนุสรณ์ไว้ศพ และหออะษาน ที่มีชื่อเสียงที่สุดคือ หออะษานกูตลุกตีมูร์
== อ้างอิง ==
แหล่งมรดกโลกในประเทศเติร์กเมนิสถาน
แหล่งโบราณคดีในประเทศเติร์กเมนิสถาน
เมืองในประเทศเติร์กเมนิสถาน
อาซูกะ โองาเมะ

อาซูกะ โองาเมะ (大亀 おおがめ あすか, 18 ธันวาคม 1987 -) เป็นนักพากย์ หญิง ชาวญี่ปุ่น อดีตนักเล่นไพ่นกกระจอกมืออาชีพ (ถอนตัวเมื่อ 25 เมษายน 2022) เกิดที่จังหวัดฮิโรชิมะ สังกัดซิกมาอีเวฟเวน ส่วนสูง 142 ซม.
== ผลงานพากย์ ==
โอมาโมริฮิมาริ (ลิซลิต แอล เชลซี)
kiss×sis (คิริว มิกาซึกิ)
เชื่อมหัวใจ (ยาเองาชิ รินะ)
สาวอัจฉริยะไพ่นกกระจอก (กิบบาร์ด ซากุราโกะ)
วิวิดเรดโอเปอเรชัน (อิชชิกิ โมโมะ)
โฟโตคาโนะ (ยุโนกิ รินะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2530
นักพากย์หญิงชาวญี่ปุ่น
หน้าต่างเนวาร์

หน้าต่างเนวาร์ (नेवार झ्याल; เนวาร ฌยาล) เป็นคำเรียกหน้าต่างไม้ที่แกะสลักอย่างวิจิตร อันเป็นองค์ประกอบที่มีลักษณะเด่นของสถาปัตยกรรมเนปาลแบบธรรมเนียม รวมถึงได้รับการบรรยายไว้ว่าเป็นสัญลักษณ์ของวัฒนธรรมและงานช่างของวัฒนธรรมเนวาร์ ระดับชั้นของความซับซ้อนและวิจิตรในการแกะสลักหน้าต่างเนวาร์มาถึงจุดสูงสุดในตอนกลางของศตวรรษที่ 18 หน้าต่างเนวาร์สามารถพบได้ตามพระราชวัง, บ้านเรือน และศาสนสถานต่าง ๆ ทั่วทั้งเนปาลมณฑล
ชื่อ, เสาข้าง และบานหน้าต่าง ประดับประดาด้วยเทวรูป, ประติมากรรมรูปสัตว์ในตำนาน, มังกร, นาค, นกยูง, หม้อกลัศ และองค์ประกอบอื่น ๆ และหน้าต่างอาจถูกครอบด้วยฉัตรเชิงพิธีกรรม บ้านเรือเนวาร์มักใช้หน้าต่างรูปแบบที่ต่างกันไปในแต่ละชั้นของบ้าน ต่างกันไปตามการใช้สอย ในช่วงศตวรรษ 21 หน้าต่างแบบเนวาร์เริ่มกลับมาได้รับความนิยมอีกครั้งเนื่องมาจากความนิยมในงานสถาปัตยกรรมเนวาร์ อันเป็นผลมาจากการท่องเที่ยวและความตระหนักในวัฒนธรรมที่มีเพิ่มขึ้น
หนึ่งในรูปแบบที่พบมากที่สุดของหน้าต่างเนวาร์คือ สันชญา (เทวนาครี: सँझ्या; Sanjhyā) ซึ่งเประกอบด้วยสามหน่วย และมักตั้งอยู่ตรงจุดกลางของฟาซาด ส่วนใหญ่มักใช้เป็นหน้าต่างของชั้นสามของอาคาร
== อ้างอิง ==
วัฒนธรรมเนวาร์
สถาปัตยกรรมเนปาล
นวร
อาซามิ อิมาอิ

อาซามิ อิมาอิ (今井 麻美いまい あさみ, 16 พฤษภาคม 1977  -) เป็นนักพากย์ นักร้อง และ นักแสดงละครเวที ชาวญี่ปุ่น จบปริญญาตรีสาขาวรรณคดีจากมหาวิทยาลัยเมจิ เกิดใน เขตชิบุยะ โตเกียว เติบโตในเมืองโทกุยามะ จังหวัดยามางุจิ สังกัด EARLY WING
ผลงานเด่นได้แก่ คิซารางิ จิฮายะใน ซีรีส์ไอดอลมาสเตอร์และมากิเสะ คุริสึ ใน สไตนส์;เกท 
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2520
บุคคลจากจังหวัดยามางูจิ
ศิษย์เก่าจากมหาวิทยาลัยเมจิ
นักร้องเพลงประกอบอนิเมะ
นักร้องป็อปหญิงญี่ปุ่น
นักพากย์หญิงชาวญี่ปุ่น
อัรริซาละฮ์ (หนังสือของอัชชาฟิอี)

อัรริซาละฮ์ โดย อัชชาฟิอี (เสียชีวิต 820) ชื่อเต็ม กิตาบุรริซาละฮ์ ฟีอุศูลุลฟิกฮ์ (كتاب الرسالة في أصول الفقه) "หนังสือการสื่อสารบนพื้นฐานความเข้าใจ (คือหลักนิติศาสตร์อิสลาม)") เป็นข้อความเกี่ยวกับหลักนิติศาสตร์อิสลาม
คำว่า ริซาละฮ์ ในภาษาอาหรับ หมายถึง "ข้อความ" หรือ "จดหมาย, การสื่อสาร" บทความของชาฟิอี ได้รับชื่อเนื่องจากเรื่องราวแบบดั้งเดิมแม้ว่าจะไม่ได้รับการยืนยันว่า ชาฟิอี แต่งผลงานเพื่อตอบสนองคำร้องขอจากมุฮัดดิษ ชั้นนำในบัศเราะฮ์คือ อับดุรเราะห์มาน อิบน์ มะฮ์ดีย์; เรื่องราวมีอยู่ว่า อิบน์ มะฮ์ดีย์ต้องการให้ชาฟิอี อธิบายความสำคัญนิติศาสตร์ของอัลกุรอาน และ ซุนนะฮ์ และ ริซาละฮ์ คือคำตอบของชาฟีอี
ในผลงานนี้ อัชชาฟิอี กล่าวกันว่าได้สรุปแหล่งที่มาของกฎหมายอิสลาม ไว้สี่แหล่ง แม้ว่าการแบ่งตามสี่ส่วนนี้จะมาจากนักตัฟซีรในภายหลังเกี่ยวกับงานนี้มากกว่าตัวชาฟิอีเอง
== เนื้อหา ==
บทนำ
เกี่ยวกับอัลบะยาน (ปฏิญญาที่ชัดเจน)
เกี่ยวกับความรู้ทางกฎหมาย
เกี่ยวกับคัมภีร์ของอัลลอฮ์
เกี่ยวกับภาระผูกพันของมนุษย์ที่จะยอมรับอำนาจของท่านนบี
เกี่ยวกับการยกเลิกกฎหมายศักดิ์สิทธิ์
เกี่ยวกับหน้าที่
เกี่ยวกับธรรมชาติของคำสั่งห้ามของอัลลอฮ์และคำสั่งห้ามของท่านนบี
เกี่ยวกับประเพณี
เกี่ยวกับประเพณีเดี่ยว
เกี่ยวกับความเห็นพ้องต้องกัน (อิจญ์มาอ์)
เกี่ยวกับการเปรียบเทียบ (กิยาส)
เกี่ยวกับการวินิจฉัยส่วนตัว (อิจญ์ติฮาด)
เกี่ยวกับบุริมสิทธิ (อิสติห์ซาน)
เกี่ยวกับความไม่ลงรอยกัน (อิคติลาฟ)
== อ้างอิง ==
วรรณกรรมซุนนี
ชะรีอะฮ์
มานามิ นูมากูระ

มานามิ นูมากูระ (沼倉 愛美ぬまくら まなみ, 15 เมษายน 1988 - ) เป็นนักพากย์ และ นักร้อง ชาวญี่ปุ่น เกิดที่ เมืองโยโกฮามะ จังหวัดคานางาวะ สังกัดอาตส์วิชัน มีชื่อเล่นว่า นูซัง (ぬーさん)
== ผลงานพากย์ ==
ไอดอลมาสเตอร์ (กานาฮะ ฮิบิกิ)
ไอกัตสึ! (โทโด ยุริกะ)
ผู้กล้าแห่งอัสลัน (อัลฟรีด)
ห้องเรียนลอบสังหาร (นากามุระ ริโอะ)
ผ่าเหวนรก (ชิกกี)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2531
บุคคลจากโยโกฮามะ
นักร้องเพลงประกอบอนิเมะ
นักร้องป็อปหญิงญี่ปุ่น
นักพากย์หญิงชาวญี่ปุ่น